સ્કાઇપીમાં ફૉટો, વિડિયો અને ફાઇલો મોકલવી સહેલી છે. ૩૦૦ એમબી સુધીની ફાઇલ તેને વાતચીતની બારીમાં ઘસડીને મોકલી શકાય છે. વળી, વૉટ્સએપની જેમ તેમાં કોઈ મેસેજ વંચાય તો તેની ખાતરી પણ થાય છે અને તે વાતચીત ગોપનીય પણ રહે છે. જ્યારે કોઈ સંદેશો વંચાય જાય તો ચેટમાં તેની નીચે એક આકૃતિ આવે છે. કૉલ, સંદેશાઓ અને ફાઇલો વગેરે એન્ક્રિપ્ટ હોવાથી વાતચીત ખાનગી રહે છે. સિગ્નલ પ્રૉટૉકોલના કારણે આવું થઈ શકે છે. આ વાતચીત વિશે સંદેશાઓ અને નૉટિફિકેશનો પણ ચેટ લિસ્ટમાં છુપાયેલા રહે છે જેથી તેમના વિશેની માહિતી ખાનગી રહે. પ્રૉફાઇલ ઇન્વાઇટ અને ગ્રૂપ લિંક સ્કાઇપીમાં ઉમેરાયા છે. પ્રૉફાઇલ ઇન્વાઇટના લીધે તમે જે લોકો સ્કાઇપી પર નથી તેમને તમારી પ્રૉફાઇલ મોકલીને વાતચીત શરૂ કરી શકો છો. સ્કાઇપી પર ગ્રૂપ બનાવવા માટે ગ્રૂપ લિંક ઝડપી માધ્યમ છે. ગ્રૂપ બનાવો અને ઇન્વાઇટ મૉર પર ટેપ કરવાથી તમે જે લોકોને તેમાં જોડવા માગો છો તેમને લિંક મળશે. જે લોકો આ ગ્રૂપના સભ્ય બનવા માગતા હશે તેઓ માત્ર તે લિંક ખોલીને સભ્ય બની શકશે.